रशियन डायरेक्ट इन्व्हेस्टमेंट फंडाने या लशीच्या क्लिनिकल ट्रायलसाठी तसंच वितरणासाठी सहकार्य करणार असल्याचं स्पष्ट केलं. 

रशियन डायरेक्ट इन्व्हेस्टमेंट फंड आणि डॉ. रेड्डी लॅब यांच्यात सामंजस्य करार झाला असून, भारतात लशीचे 30 कोटी डोस तयार करण्यात येतील. डॉ. रेड्डी ही देशातल्या अग्रगण्य फार्मा कंपन्यांपैकी एक असून, लवकरच ही कंपनी सरकारच्या परवानगीनंतर फेज-3 क्लिनिकल ट्रायल सुरू करेल. 

लसीचा पुरवठा 2020 वर्षाच्या शेवटच्या महिन्यात सुरू होण्याची शक्यता आहे. लशीसंदर्भातील चाचण्या आणि नियम यांच्या पूर्ततेनंतरच अधिक तपशील स्पष्ट होईल. फेज-3 ट्रायल पूर्ण होण्यापूर्वीच रशियाने लशीला परवानगी दिली. जगभरातील शास्त्रज्ञ आणि डॉक्टरांमध्ये यामुळे साशंकतेचं वातावरण होतं. 

चाचणीच्या फेझ-1, फेझ-2 टप्पे आश्वासक आणि आशादायी आहेत असं डॉ. रेड्डी लॅबचे जी.व्ही. प्रसाद यांनी सांगितलं. कोरोनाविरुद्धच्या लढतीत स्पुटनिक-5 लस निर्णायक ठरू शकते. या लशीची किंमत किती असेल याबाबत माहिती कळू शकलेली नाही. 

देशात कोरोना रुग्णांची संख्या वाढते आहे. काही ठिकाणी ऑक्सिनजचा पुरवठा योग्य वेळेत होऊ शकलेला नाही. अशा परस्थित... आणखी 4000 वर्णांसाठी लेख सुरू ठेवा:
ीत कोरोनावर लस उपलब्ध झाल्यास असंख्य रुग्णांची वेदनांमधून सुटका होऊ शकते. 

देशातील कोरोनाबाधितांच्या आकड्याने 50 लाखांचा दुर्देवी टप्पा ओलांडला. ज्येष्ठ नागरिक आणि खूप धोका असलेल्या ठिकाणी काम करणाऱ्या व्यक्तींना आपत्कालीन पातळीवर लस देण्याचा सरकार विचार आहे.   

रशियाच्या या संस्थेने याआधी कझाकिस्तान, ब्राझील आणि मेक्सिकोला लस देण्याचं मान्य केलं आहे. कोरोनावरची जगातली पहिली नोंदणीकृत लस असं रशियाने स्पुटनिक व्ही लशीचं वर्णन केलं आहे. फेझ3 ट्रायल 40,000 लोकांवर घेण्यात आली. 26 ऑगस्टला हे ही प्रक्रिया सुरू झाली जी अजूनही पूर्ण झालेली नाही.

जगात थैमान घालणाऱ्या कोरोना विषाणूला रोखण्यासाठी जगातील विविध देशांमधील शास्त्रज्ञ लस, औषधं यांसाठी संशोधनं करत आहेत. यातील रशियात सुरू असलेलं संशोधन यशाच्या दिशेनं जाताना दिसतंय.

रशियातील शास्त्रज्ञांनी 'द लान्सेट' या जगप्रसिद्ध वैद्यकीय मासिकात लशीच्या संशोधनाबाबतचा पहिला अहवाल प्रसिद्ध केलाय. या अहवालातील दाव्यानुसार, रशियात लशीच्या ज्या सुरुवातीच्या चाचण्या झाल्या, त्यात लशीच्या रोगप्रतिकारक प्रतिक्रियेचे संकेत मिळाले आहेत.

चाचणीत सहभागी झालेल्या ज्या ज्या लोकांवर लशीची चाचणी घेण्यात आली, त्यांच्या शरीरात कोरोना विषाणूविरोधात लढण्यासाठी अँटीबॉडीज तयार झाल्या. विशेष म्हणजे, या चाचणीमुळे कुठलेही गंभीर साईड इफेक्ट्स सुद्धा झाले नाहीत. असाही दावा रशियन शास्त्रज्ञांनी 'द लान्सेट'मधील अहवालात केलाय.

मात्र, वैद्यकीय क्षेत्रातील तज्ज्ञ रशियातील लशीबाबत अद्याप साशंक आहेत. त्यांच्या मते, कोरोना विषाणूशी लढण्यासाठी रोगप्रतिकार प्रतिक्रिया लशीतून तयार होण्याचे संकेत मिळाल्याचा दावा करणं घाईचं होईल, कारण प्रभाव आणि सुरक्षितता सिद्ध करण्यासाठी जेवढ्या चाचण्या व्हायला हव्यात, तेवढ्या झाल्या नाहीत. चाचण्यांची संख्या फार कमी आहे.

त्यानंतर रशियन शास्त्रज्ञांनी टीकाकारांना उत्तर म्हणून परीक्षणाचे निकालच जाहीर केला. मात्र तरीही काही पाश्मिमात्य तज्ज्ञांनी रशियाच्या कामाबाबत शंका व्यक्त केलीय. 

दोन टप्प्यात असं झालं परीक्षण

रशियात Sputnik-V नावाने जून आणि जुलैमध्ये दोन परीक्षणं झाल्याचं 'द लान्सेट'मध्ये म्हटलंय. प्रत्येक परीक्षणात 38 पूर्णपणे निरोगी लोक सहभागी झाले. या लोकांना तयार करण्यात आलेली लस देण्यात आली. त्यानंतर तीन आठवड्यांच्या अंतराने बूस्टर लस देण्यात आली.

परीक्षणात...